লুয়া (প্রোগ্রামিং ভাষা)
লুয়া (/ˈluːə/ LOO-ə পর্তুগিজ: lua [ˈlu.(w)ɐ], অর্থ চাঁদ) হলো এক হালকা, উচ্চ পর্যায়ের বহু-প্যারাডাইম প্রোগ্রামিং ভাষা, যা অ্যাপ্লিকেশনে এম্বেডেড করে ব্যবহারের জন্য তৈরি করা হয়েছে। লুয়ার কম্পাইলাই করা বাইটকোডের এর ইন্টারপ্রেটার এএনএসআই সি -তে লেখা হওয়ায় এটি ক্রস প্লাটফর্ম। এছাড়াও অ্যাপ্লিকেশনে এম্বডেড করার জন্য লুয়ার একটি সরল সি এপিআই রয়েছে। ১৯৯৩ সালে, বর্ধিত কাস্টমাইজেশনের চাহিদা মেটাতে এই প্রোগ্রামিং ভাষা সফটওয়্যার এপ্লিকেশনের পরিমাণ বৃদ্ধির লক্ষে আবিস্কৃত হয়। এতে অধিকাংশ ভাষার সাধারণ সুবিধাগুলো ছিল কিন্তু বেশি জটিল এবং ডোমেন নির্দিষ্ট বৈশিষ্ট্যগুলো ছিল না। তবে এতে ভাষাটিকে বর্ধিত করার পদ্ধতি রয়েছে, যাতে প্রোগ্রামাররা এ বৈশিষ্ট্যগুলো ব্যবহার করতে পারে। যেহেতু লুয়া একটি সাধারণ এম্বডেড করা প্রসারণ ভাষা হিসেবে তৈরি করা হয়েছে, তাই এটির প্রস্ততকারকেরা এটিকে তৈরির সময়ে এটির গতি, পোর্টেবিলিটি, প্রসারতা এবং ব্যবহারের স্বাচ্ছন্দ্যতার দিকে মনোযোগ দেন।